centralslovakia.eu

Dni mesta Zvolen 2025
2025-05-30 - 2025-05-31 | Zvolen, Námestie SNP 21/31, Zvolen, 960 01 , Slovenská republika
Dni mesta Zvolen 2025
📍 Námestie SNP, Park Ľudovíta Štúra, Stará radnica
📅 30. 5. – 31.5. 2025
Mesto Zvolen vás srdečne pozýva na kultúrne podujatie roka, ktoré spojí oslavy Dní mesta s výročím narodenia Ľudovíta Štúra. Čaká vás pestrý trojdňový program plný hudby, folklóru, divadla a histórie.
🎶 Hudobné hviezdy večerov:
Pavol Hammel & Prúdy
Peter Bič Project
Slovak Tango
Duchoňovci
D.A.R.S. (ex-Desmod)
For You Acapella
DJ Pepe a TwentyFive Expres Party
👣 Folklór a história:
Medzinárodný detský folklórny festival
Via Historica – divadelno-šermiarske vystúpenia
Úryvok z hry Orol tatranský (DJGT)
🎥 Štúr vo filme:
Diskusia s režisérkou M. Čengel Solčanskou a hercami pripravovaného filmu o Ľ. Štúrovi
Autogramiády, výstava kostýmov, virtuálna prehliadka histórie mesta
🎁 Zaujímavosti:
Nový vizuál heštegu #ZVOLEN so štúrovskou tematikou
Farebné nasvietenie Parku Ľ. Štúra a videoprojekcia
Nedeľné dopoludnie plné zábavy pre deti
Príďte si užiť výnimočnú atmosféru mesta pod Pustým hradom!

Deň detí v múzeu
2025-06-01 11:00 - 15:00 (Europe/Bratislava) | Thurzov dom, Námesie SNP 4, Banská Bystrica
Cesta expozíciou Thurzovho domu plná hravých úloh. Okrem nových vedomostí a zábavy deti po úspešnom zvládnutí úloh objavia aj skrytý poklad.
vstupy o 11:00 a 14:00 h

MDD Šachtičky
2025-06-01 14:00 - 19:00 | Šachtičky, Slovenská republika
🥳 Medzinárodný deň detí na Šachtičkách bude rozprávkový!
Vydajte sa s nami v nedeľu 1. júna od 14:00 na dobrodružnú Cestu rozprávkovým lesom na Panský diel! Čaká vás:
✨ 5 rozprávkových stanovísk s úlohami a odmenami
✨ zábava v areáli hotela – minidisko, skákacie hrady, maľovanie na tvár, maskoti, cukrová vata, koníky, draky a oveľa viac!
✨ veľká odmena na záver!
Vstupné: 6 € / dieťa (rodičia zdarma)
Začíname: na parkovisku pred hotelom Šachtička
Príďte zažiť nezabudnuteľný deň pre malých aj veľkých!

Špangrass Fest
2025-06-07 13:00 - 22:00 | Špania Dolina, Špania Dolina, Špania Dolina, 974 01, Slovenská republika
Srdečne Vás pozývame na 9. ročník festivalu country a bluegrassovej hudby.
Viac info na: https://www.facebook.com/spangrass/?locale=sk_SK

Banskobystrický maratón 2025
2025-06-07 16:00 | Banská Bystrica, Banská Bystrica, 97401, Slovenská republika
Pozývame Vás na 14. ročník jediného večerného maratónu na Slovensku.
Časový harmonogram:
16:00 – uzavretie ciest
16:20 – slávnostné otvorenie Europa SC
16:40 – ŠTART Detský beh
16:55 – vyhlásenie výsledkov Detský beh
17:30 – ŠTART Maratón
17:35 – ŠTART STEFE beh 5km / ŠTART DECATHLON Desiatka
19:30 – ŠTART Polmaratón / Štafeta
22:30 – vyhlásenie výsledkov STEFE beh 5km
22:45 – vyhlásenie výsledkov DECATHLON Desiatka
23:00 – vyhlásenie výsledkov Polmaratón, Štafeta
23:20 – vyhlásenie výsledkov Maratón
23:40 – žrebovanie o ceny
23:59 – slávnostné ukončenie
Viac na: https://www.marathonbb.com/

Chopper western country party - 17.ročník
2025-06-12 - 2025-06-15 | Špania Dolina, Špania Dolina, Špania Dolina, 974 01, Slovenská republika
Srdečne Vás pozývame!

Divadelný Hronsek 2025
2025-06-13 - 2025-07-05 | Hronsek
Divadelný Hronsek 2025 vás privíta v historickom prostredí Vodného hradu Hronsek a prinesie jedinečnú atmosféru divadelných a kultúrnych podujatí pod holým nebom. Kvalitné divadelné predstavenia so známymi hercami doplní hudobný koncert obľúbenej skupiny Desmod. Najväčším lákadlom Divadelného Hronseka 2025 bude exkluzívna show Komediantské nebo – plná krásnych pesničiek, akrobatov, tanečníkov a vizuálnych efektov, ktorú môžete vidieť len vo Vodnom hrade Hronsek.
Čaká na Vás:
13.6.2025: Kartónový otecko
15.6.2025: Desmod
21.6.2025: Najstaršie remeslo
28.6.2025 a 29.6.2025: Komediantské nebo
4.7.2025: Chlast
5.7.2025: Meno
Informácie o predstaveniach a vstupenky: https://vodnyhradhronsek.sk/eventy/divadelny-hronsek/

Mičinský pitvor
2025-06-13 - 2025-06-15 | Horná Mičiná
10. ročník divadelno-hudobného festivalu opäť prinesie fenomén Nového cirkusu. Zažite nezabudnuteľné umenie akrobatov, hercov a hudobníkov. Náš jedinečný festival sa uskutoční 13. – 15. júna 2025 v Banskej Bystrici a na Hornej Mičinej. Prinesie množstvo divadelných predstavení, koncertov, diskusií, workshopov i aktivít pre všetkých umeniachtivých, bez rozdielu veku a schopností…bude to cirkus!
Vstupenky a viac info na: https://www.micinskypitvor.sk/

Bystrický anjel – cyklomaratón
2025-06-14 10:00 - 20:00 | Banská Bystrica, Banská Bystrica, 97401, Slovenská republika
Pozývame Vás na 9. ročník cyklomaratónu Bystrický anjel.
Časový harmonogram:
8:30 – 9:45
Prezentácia účastníkov v kaviarni WHY NOT na ulici Dolná č. 50
10:00
Štart podujatia z hornej časti Námestia SNP
11:00
Odchod pelotónu zo Slovenskej Ľupče
12:00
Odchod pelotónu od škvarového ihriska v Sásovej
13:30
Odchod pelotónu z Tajova
14:30
Odchod pelotónu od futbalového ihriska v Radvani
15:30
Odchod pelotónu od prameňa v Čeríne
17:00
Cieľ v hornej časti Námestia SNP
od 17:00
Vyhodnotenie a posedenie v reštaurácii DAVAJ HET na Námestí SNP č. 2
Počas stúpaní a zjazdov pôjde každý účastník individuálne, po rovine pôjde pelotón spoločne, pričom na spolu 5 miestach sa jazdci počkajú a spoja (Slovenská Ľupča, Sásová, Tajov, Radvaň a Čerín). Účastníci, ktorým časový harmonogram nebude vyhovovať, sa budú musieť presúvať individuálne. Jazdu a priebeh podujatia budú po celý čas koordinovať a usmerňovať organizátori pohybujúci sa priamo v pelotóne.

Viac info na webstránke: https://bystrickyanjel.sk/

Žigmundove slávnosti na Zámku Vígľaš
2025-06-22 11:00 - 18:00 | Hotel The Grand Vígľaš ****, Vígľaš 602, Vígľaš, 96202, Slovenská republika
Termín: 22. júna 2025 (nedeľa)
Čas začiatku: 11:00
Vstupné:
Dospelá osoba: 6 €
Držitelia preukazu ZŤP: 4 €
Deti od 6 – 11,99 rokov: 4 €
Deti do 5,99 rokov: GRÁTIS
PROGRAM:
11:00 Slávnostné otvorenie Žigmundových slávností
11:15 Šermiarsko-divadelno-tanečné predstavenie „ Na úspešný lov!“
12:00 Kráľovský sokoliar Kanát a jeho majstrovstvo v ovládaní dravcov
13:00 Kráľ hľadá rytierov! – Interaktívny program pre deti
14:00 Kráľovský meč – ukážka sekania ostrými mečmi
15:00 Šašo Krak z Iglova a jeho veselé kúsky
16:00 Lukostrelecký turnaj o pohár kráľa Žigmunda
17:00 Kráľovský sokoliar Kanát a jeho majstrovstvo v ovládaní dravcov
17:45 Súťaž v plieskaní bičom a trúbení na lovecké rohy a záver
18:00 Slávnostné ukončenie Žigmundových slávností a výstrel z hradného dela
SPRIEVODNÝ PROGRAM:
► Dobové hry a atrakcie pre deti
► Ukážky stredovekých remesiel s možnosťou vyskúšať si kováčstvo a hrnčiarstvo
► Stánky s historickým tovarom a ručnými výrobkami
► Razba mincí kráľa Žigmunda
► Streľba z luku pre verejnosť
► Kráľovské špeciality a lahodné nápoje
Tešíme sa na vás.

ZVOLEN GREEN GRASS 2025
2025-06-24 - 2025-06-29 | Hotel Tenis****, Neresnícka cesta 13, Zvolen, 960 01, Slovenská republika
Detský Wimbledon na umelej tráve!
24. – 29. jún 2025, Hotel Tenis, Zvolen

PRÍĎTE POVZBUDIŤ MLADÉ TALENTY!
Tretí ročník medzinárodného tenisového turnaja TEJT U14 – ZVOLEN GREEN GRASS prinesie do Zvolena opäť špičkový mládežnícky tenis. Mladé talenty z celej Európy sa predstavia v rámci prestížnej série Tennis Europe Junior Tour – kategória 3. Turnaj sa odohrá na moderných dvorcoch s umelou trávou, ktoré pripomínajú atmosféru Wimbledonu.
Čaká vás špičkový tenis, športová atmosféra a hráči zažijú uvítací ceremoniál s jahodami, šľahačkou a nealko sektom ako na skutočnom Wimbledone.

Partneri: Tennis Europe, STZ, Hotel Tenis, Central Slovakia, Ministerstvo cestovného ruchu a športu SR, FreshClub Zvolen, Joma, Dunlop, Peugeot, Kofola, BBSK a ďalší

Podujatie je realizované s finančnou podporou Ministerstva cestovného ruchu a športu Slovenskej republiky

Letné večery v Kúpeľoch Sliač
2025-06-26 18:00 - 20:00 | Kúpele Sliač, Sliač
Obľúbený formát Letné večery sa tento rok presúva z mesta do pokojného a príjemného prostredia Kúpeľov Sliač, kde získa intímnejší a pohodovejší rozmer. Prvým podujatím odštartujeme sériu neformálnych diskusií pod holým nebom, ktorými bude sprevádzať známy moderátor Peter Magurský.
Hosťom prvého večera bude Marek Rozkoš – herec Divadla Jozefa Gregora Tajovského, pedagóg na Akadémii umení v Banskej Bystrici a účastník 10. série televízneho programu Let’s Dance. V rozhovore sa s ním ponoríme do témy „O živote a umení mimo Hlavného mesta“.
Hudobným hosťom večera bude pesničkár Chris Ellys.
Súčasťou podujatia bude aj ponuka dobrého jedla, sviežich drinkov a remeselnej zmrzliny Palaska, ktorá poteší malých aj veľkých návštevníkov.
Dátum a čas: štvrtok 26. júna 2025 o 18:00
Miesto: Dvorana Kúpeľov Sliač
Vstup: voľný

Prázdninový expres v Kremnici
2025-06-28 | Kremnica, Kremnica, 96701, Slovenská republika
Prázdninový expres v Kremnici
Srdečne vás pozývame na Prázdninový expres, ktorý bude premávať ulicami Kremnice v sobotu 28. júna 2025!
Začnite letné prázdniny zábavou a dobrodružstvom v srdci historickej Kremnice. Prázdninový expres – obľúbený vláčik pre deti aj dospelých – vás povozí malebnými uličkami mesta, kde na vás dýcha atmosféra minulosti i letného oddychu.

Prvá jazda štartuje o 10:00 na pešej zóne pri Kremnickej pekárni. Vláčik prechádza centrom mesta a blízkymi ulicami, pričom cestujúcim ponúka jedinečný pohľad na kremnické pamiatky a zákutia. Jazda končí na hlavnom námestí pri Meštianskom dome – Galérii, kde vás čaká ukážka historických zbraní v podaní nadšencov vojenskej histórie.

Po vystúpení z vláčika sa môžete vydať do Meštianskeho domu – Galérii, kde na vás čaká výnimočná expozícia „Strela jasná okovaná! Kremnický meštiansky strelecký spolok a jeho terče“. Návštevníci si môžu prezrieť vzácne historické terče a dokonca si aj sami vyskúšať streľbu na cieľ.

Vstupné Meštiansky dom-Galéria:
Dospelí: 2€
Zľavnené: 1€ (deti, študenti, dôchodcovia, ZŤP)
Dve jazdy Prázdninového expresu o 12:00 a 14:00 smerujú do Banského múzea, kde je možnosť navštíviť múzeum a nahliadnuť do podzemia, kde sa ťažilo zlato. Lístky na prehliadku a vstup do bane si zakúpite priamo v múzeu.
Vstupné Banské múzeum:
Dospelí: 8€
Zľavnené: 4€ (deti, študenti, dôchodcovia, ZŤP)

Záver podujatia bude patriť zábave v Zechenterovej záhrade, kde od 15:30 do 18:00 odštartuje diskotéka a penová párty. Tešiť sa môžete na hudbu, tanec, bubliny a radosť pre malých aj veľkých.

Jazda Prázdninovým expresom je bezplatná, no počet miest je obmedzený.
Miestenky si môžete zabezpečiť vopred za symbolickú cenu 1 €, ktorá slúži ako rezervácia. Lístky si prosím vytlačte a prineste so sebou. Kto potrebuje, môže si ich prísť vytlačiť zadarmo do Kultúrneho a informačného centra.
Tešíme sa na vás – zažite s nami prázdniny plné histórie, zábavy a zážitkov!
Miestenky na prázdninový expres TU

Tradičný mužský volejbalový turnaj
2025-06-28 08:00 - 17:00 | Moštenica
V sobotu 28. júna 2025 od 8:00 hod. sa v obci Moštenica (okres Banská Bystrica) uskutoční 90. ročník najstaršieho volejbalového mužského turnaja na Slovensku. Je to jedinečné športové podujatie, ktoré sa s výnimkou niekoľkých výnimočných rokov koná už deväť desaťročí.
Príďte zažiť úžasnú atmosféru najstaršieho volejbalového turnaja mužov na Slovensku a fandiť športovcom.

Viva la musica
2025-06-28 19:00 - 21:00 | Amfiteáter Paľa Bielika, Cesta na amfiteáter 2, Banská Bystrica
Pripravte sa na nezabudnuteľné legendy talianskej hudby!
Albano Carrisi, Ricchi E Poveri a Johnson Righeira prinesú na pódium svoje najznámejšie hity, ktoré si ste si určite už dávno zamilovali.
„Felicità“, „Libertà“, „Vamos a la playa“ či „Sarà perchè ti amo“ sú ikonické piesne už vyše 30 rokov obľúbené medzi fanúšikmi po celom svete.
Bude to skvelá príležitosť zažiť ich spoločné živé vystúpenie po dlhom čase na Slovensku a užiť si skvelý hudobný zážitok práve v Banskej Bystrici.
Atmosféra bude nabitá energiou a emóciami a vy sa môžete tešiť na jedinečný večer plný skvelej hudby a nostalgie.
Nezmeškajte túto jedinečnú príležitosť zažiť taliansku kultúru naživo!
Pravidlá usporiadateľa v prípade nepriaznivého počasia
Podujatie môže začať a aj prebiehať za nepriaznivého počasia (napr. v daždi), a to v prípade, že je to akceptované interpretom a organizačným tímom. Podujatie môže byť prerušené (aj opakovane) a potom opäť pokračovať, podujatie sa neruší vopred a v prípade, že v čase začiatku podujatie prší, usporiadateľ si vyhradzuje právo začiatok podujatia posunúť. Ak je predstavenie zrušené po viac ako 30 odohraných minútach nárok na vrátenie peňazí nevzniká. V prípade nepriaznivého počasia odporúčame pršiplášť, teplejšie/nepremokavé oblečenie a obuv. Počas predstavenia nie je možné používať dáždniky, pretože obmedzujú viditeľnosť.
Ceny vstupeniek: sedenie od 69€, Voľné státie 49€
Vstupenky dostupné na: https://www.ticketportal.sk/event/Viva_la_musica-92128?idp=202436

Potulky vláčikom - Banícke povstanie v Španej Doline
2025-06-29 14:00 - 17:00 | Banská Bystrica, Banská Bystrica, 97401, Slovenská republika
Počas leta sme si pre teba pripravili niekoľko tematických jázd turistickým vláčikom.
Odvez sa na historicky významné miesta v Banskej Bystrici a okolí a spoznaj ich históriu a tajomstvá.
Druhé Potulky vláčikom Neusohl Express odštartujú 29. júna 2025 o 14.00 h od Čierneho obelisku na Námestí SNP v Banskej Bystrici.
Banícke povstanie v Španej Doline
Od Čierneho obelisku v Banskej Bystrici sa odvezieme počas Potuliek vláčikom do horskej obce Špania Dolina. Z jej námestíčka sa vydáme pešo do kopca – na haldu Maximilian, odkiaľ je nádherný výhľad na bývalé banícke centrum.
Počas 2,5 až 3 hodín si porozprávame o ťažkej práci baníkov pod zemou a dôvodoch ich povstania, ktorého 500. výročie si v tomto roku pripomíname, o jeho priebehu a ukončení.
Cenník na Potulky vláčikom
Cena na osobu: 5 €
Zľavnené: 3 € (dieťa do 6 r., dôchodca nad 70 r., ZŤP a ZŤP/S)
Cena zahŕňa cestu vláčikom z Banskej Bystrice do Španej Doliny a späť.
Počet miest na Potulky vláčikom je obmedzený na 24 osôb! Preto neváhaj a zakúp si lístky v predpredaji čo najskôr.
Predpredaj od 16. 6. 2025

Vstupenky je možné zakúpiť aj v Turistickom informačnom centre, Námestie SNP 1, Banská Bystrica.
UPOZORNENIE:
Rátaj s približne 2,5 – 3 hodinami, prispôsob si oblečenie podľa počasia a nezabudni na vhodnú obuv, keďže pôjdeme aj pešo do kopca časť cesty po asfalte, ale časť cesty aj po kamenistom chodníku. Turistický vláčik nás ochráni počas jazdy pred prípadným dažďom, ale pred vetrom len čiastočne

Circus Caravana
2025-06-29 17:00 - 19:00 | Banská Bystrica, Banská Bystrica, 97401, Slovenská republika
Na strednom Slovensku bude cirkus! Mieri tam medzinárodné pouličné divadlo.
Zvolen a Banská Bystrica zažijú koncom mesiaca mimoriadnu pouličnú šou. Spoločný projekt divadiel z krajín V4, ktorým sa umelci snažia v divákoch rozvíjať empatiu a súcit s ukrajinskými odídencami, uvidia diváci vo Zvolene a v Banskej Bystrici.
„Projekt Circus Caravana sme už predstavili v zahraničí a u nás napríklad v Humennom či Trenčíne. Všade ho ľudia vnímajú pozitívne, dokonca aj takí, ktorí najskôr prišli s tým, že už majú Ukrajiny plné zuby. Zdá sa, že náš cieľ – scitlivovať divákov – sa darí napĺňať, z čoho sa veľmi tešíme,“ vraví riaditeľ Ansámbla nepravidelného divadla Ján Fakla.
Circus Caravana je spoločný projekt, ktorý spojil slovenský Ansámbel nepravidelného divadla s poľským súborom Teatr KTO, českým kabaretným divadlom KRVIK TOTR a maďarskou skupinou nového cirkusu Firebirds. Výsledkom je pouličná šou, ktorá vtipným spôsobom ukazuje, s akými problémami sa odídenci často stretávajú.
„Nechceme moralizovať, naopak. Šou je plná humoru, akrobatických prvkov, zábavy, ale má aj silné posolstvo. Sme presvedčení, že práve toto je úloha kultúry – spájať, rozvíjať empatiu, učiť ľudí premýšľať, “ uzatvára režisérka projektu Jana Mikitková.
Inscenáciu Circus Caravana si záujemcovia môžu pozrieť v nedeľu v Banskej Bystrici. Umelci sa predstavia v parku pod Múzeom SNP o 17.00. Vstup je voľný.

LETNÉ KINO NA AMFITEÁTRI V. POLÓNIYHO | JÚL 2025
2025-07-04 - 2025-07-27 | Amfiteáter Krupina
Je to tu! Celé leto sa opäť vidíme pod hviezdami na amfiteátri, kde si spolu užijeme LETNÉ KINO A otvárame to vo veľkom:– F1: Adrenalín, emócie a rivalita zo zákulisia najprestížnejšieho motoristického športu sveta. Režisér Joseph Kosinski (Top Gun: Maverick) a producent Brad Pitt ti prinášajú autentický pohľad do kokpitu F1, s reálnymi monopostami, reálnymi pretekmi a hereckým výkonom, ktorý z teba spraví súčasť tímu.– Jurský svet: Znovuzrodenie – dinosauri sú späť a s nimi aj poriadna dávka dobrodružstva, napätia a nostalgie.– SUPERMAN – návrat legendy, ktorá nikdy nezostarne. Príď si pripomenúť príbeh hrdinu, ktorý lieta vyššie ako všetci ostatní.– Šmolkovia vo filme – rodinný večer plný modrých hrdinov, humoru a priateľstva, ktorý zabaví malých aj veľkých.– Fantastická 4: nový Marvel hit z leta 2025 je tu s retro-futuristickým duchom 60. rokov a prvou tímovou MCU hrozbou: Galactus a Silver Surfer! S Pedro Pascalom, Vanessa Kirby, Josephom Quinnom a Ebonom Moss‑Bachrachom. Vstupenky si môžeš zakúpiť online na: www.kultura.krupina.skTešíme sa na celé leto pod hviezdami!

Zaži hrady INAK!
2025-07-09 - 2025-08-22 | Stredné Slovensko
Spoznajte a odhaľte s nami príbehy dávnych čias. Vydajte sa za poznaním tajomstiev hradných múrov, o ktorých ste doposiaľ možno vôbec netušili. Objavte históriou dýchajúce zákutia kaštieľov či zámkov, nadýchnite sa tajomnej atmosféry hradných zrúcanín. Vydajte sa za neopakovateľnými zážitkami, vydajte sa na Pohronskú hradnú cestu.
V spolupráci s KOCR Banskobystrický kraj Turizmus a OOCR región Gron otvárame už 6. sezónu projektu Pohronská hradná cesta. Návštevníci regiónu Stredné Slovensko sa môžu tešiť na komentované prehliadky na týchto lokalitách:

Pustý hrad – 8.8. | 22.8. 2025 o 16:00 odchod vláčika z parkoviska pod Haputkou.

Ponúkame ti zábavné spoznáva) Prehliadka 8.8. 2025 bude špeciálna, počas ktorej sa navštívi horný aj dolný Pustý hrad. Prehliadka bude trvať cca 3hodiny, súčasťou ktorej bude spoločné zostúpenie serpentínami ku parkovisku pod Haputkou. Vláčik v tento termín len vyvezie účastníkov na začiatok prehliadky, dole sa už zostúpi spoločne pešo.
predaj TU

Zvolenský zámok – 20.8. 2025

Špeciálne sprevádzanie históriou zámku sprevádzané tvorivými úlohami a pohybovými aktivitami (vhodné pre deti od 5 do 12 rokov)
predaj TU

Čabraď– 2.8. 2025

predaj TU
Kedysi hrdosť a pýcha rozsiahleho panstva, dnes romantická ruina ukrytá nad meandrom rieky Litava. Gotický hrad Čabraď, ktorý kedysi chránil dôležité cesty do banských miest, zažil slávne časy aj bolestivé pády.
Z hradu zostali len zrúcaniny, ktoré v tichu lesa šepkajú príbehy minulosti. A práve tie ožijú počas komentovanej prehliadky s lektorom – čaká vás príjemná prechádzka lesom, odhaľovanie tajomných zákutí a pohľad do histórie, ktorú budete cítiť na vlastnej koži.

Za tajomstvami kráľovských siení
2025-07-09 18:00 - 20:30 | Zvolenský zámok, Námestie SNP 1,, Zvolen, 960 01, Slovenská republika
Pridajte sa k nám, ponorte sa do histórie a objavte množstvo príbehov skrytých za hradnými múrmi.
Spoznajte nádherné priestory, v ktorých sa rozhodovalo o osudoch kráľovských rodov a kde kráľ Ľudovít I. Veľký z Anjou hostil významné návštevy.
Navštívte Rytiersku sieň – miesto rokovaní o dynastických sobášoch i nástupníctve kráľa, nahliadnite do tajomných zákutí bývalej veže so zachovaným stredovekým schodiskom a nechajte sa uniesť atmosférou kaplnky vo východnom krídle, okolo ktorej sa kedysi rozprestierali súkromné komnaty kráľa.
Sprievodcom vám bude historik umenia Michal Šimkovic, odborník na hrady a ich obnovu, ktorý vám odhalí fascinujúce príbehy a architektonické tajomstvá tejto výnimočnej kráľovskej rezidencie.
Rytierska sieň a zákulisie sa sprístupňuje iba výnimočne, a preto pôjde o výnimočnú príležitosť vidieť ju. Okrem samotnej siene bude otvorený aj priestor vežovej komory za sieňou s náhľadom na gotické schodisko.
Komentovaná prehliadka je určená pre dospelých návštevníkov. Vhodné pre deti od 12 rokov.
Dĺžka programu sú približne 2 hodiny.
Vstupenky: https://zazitky.zahoramizadolami.sk/sk/za-tajomstvami-kralovskych-sieni
Dôležité informácie

Miesto stretnutia je na vnútornom nádvorí o 18:00 h.
Parkovanie je na označenom platenom parkovisku pod hradom.
Zážitok je potrebné rezervovať si minimálne 24 hodín pred plánovaným dátumom konania.
Minimálny počet účastníkov pre uskutočnenie zážitku je 5 osôb.
Kapacita zážitku je obmedzená na 25 osôb.
Po zaplatení rezervácie, pripísaní platby na účet, ti bude na emailovú adresu odoslaný poukaz, na základe ktorého môžeš absolvovať zážitok.

UPOZORNENIE: Je potrebné priniesť si vhodnú obuv, nádvorie hradu je vykladané kameňmi.
Storno podmienky

Rezerváciu zážitku je možné zmeniť najneskôr 24 hodín pred plánovaným termínom.
Rezerváciu zážitku je možné stornovať

bez storno poplatku najneskôr 24 hodín pred plánovaným termínom
menej ako 24 hodín pred plánovaným termínom účtujeme storno poplatok 20% z celkovej ceny zážitku
po plánovanom termíne (v prípade no show) účtujeme storno poplatok 100% z celkovej ceny zážitku

V prípade zmeny objednávky na objednávku s vyššou hodnotou, sú objednávky neplatné do momentu doplatenia rozdielu v cene objednávky.
V prípade zmeny objednávky na objednávku s nižšou hodnotou bude rozdiel v cene objednávky vyplatený v prospech klienta najneskôr do 14 dní po potvrdení zmeny.

Tajomstvá Pustého hradu
2025-07-11 16:00 - 19:00 | Pustý hrad, Zvolen, 960 01, Slovenská republika
Vydajte sa na cestu časom a objavte tajomstvá Pustého hradu – jednej z najrozsiahlejších hradných zrúcanín v strednej Európe.
Prehliadkou vás bude sprevádzať Mgr. Miloš Čierny, archeológ a odborník, ktorý vám odhalí príbehy, aké sa v turistických sprievodcoch nedočítate. Nahliadnete do tajomstiev hradných zrúcanín a spoznáte ich veľkolepú históriu od čias uhorských kráľov až po príbeh o falšovaní mincí priamo na hrade a dozviete sa, ako archeológovia odkryli skrytý Dolný hrad.
Počas prehliadky zvyšných dvoch prehliadok si navyše môžeš na vlastnej koži vyskúšať prácu archeológa! V ARCHEOPIESKOVISKU budeš hľadať nálezy z výskumu na Pustom hrade. Počas prehliadky si budeš môcť pod dohľadom archeológa vykopať a nechať ako suvenír svoj nález aj ty.
Program je vhodný pre organizované skupiny, ale aj jednotlivcov. Prehliadky sú určené širokej verejnosti, ale sú vhodné aj pre rodiny s deťmi.
Vstupenky je možné kúpiť v predpredaji na https://zazitky.zahoramizadolami.sk/sk/tajomstva-pusteho-hradu alebo na mieste 15 minút pred začiatkom prehliadky (v prípade nevypredania).
Odvezte sa na Pustý hrad Turistickým vláčikom. O 16:00 hod. vás bude vláčik čakať na parkovisku Pod Haputkou a vyvezie na Sedlo pod Pustým hradom (z tejto zastávky je potrebné prejsť cca 15 min pešo na Horný Pustý hrad). Lístok na turistický vláčik je v cene zážitku.

Coffee Tour v Banskej Bystrici
2025-07-12 08:30 - 11:30 | Banská Bystrica, Banská Bystrica, 97401, Slovenská republika
Pre lepší zážitok z kávy.

Stočím si turka, zalejem nesku, alebo si pripravím domáce espresso. Ranná káva je rituálom skoro každého z nás, a každý ju máme radi po svojom. Či už ste milovníkom kvalitnej výberovej kávy alebo sa o nej chcete dozvedieť viac, pripravili sme pre vás Coffee Tour v Banskej Bystrici.
Prejdite si s nami 3 obľúbené bystrické kaviarne a jednu lokálnu pražiareň. Naučte sa viac o pražení, postupe prípravy kvalitnej výberovej kávy, napeňovaní mlieka a vychutnajte si pravú írsku kávu od dvojnásobného majstra Slovenska v baristike!
Kedy a kde?
Každú druhú sobotu v mesiaci od 8:30 – 11:30 na bystrickom námestí. Coffee Tour v Banskej Bystrici v UŽ V PREDAJI.
Lístky zakúpiš tu: https://centralslovakia.eu/zazitky/coffee-tour-banska-bystrica/coffe

Špaňodolinský štiarc 2025
2025-07-19 14:00 - 18:00 | Špania Dolina, Špania Dolina, Špania Dolina, 974 01, Slovenská republika
26.ročník obľúbeného podujatia je už za dverami.
Kedy: 19. 7. 2025 od 14:00 h.
Kde: Penzión Klopačka
Ukážky varenia miestnej špeciality „štiarcu“ – staré banícke jedlo
Špaňodolinský štiarc je staré banícke jedlo. Varievali ho ženy manželom, ktorí chodili fárať do bane. Buď ho zjedli hneď ráno, alebo si ho brávali so sebou do bane.
Poďte si ho vychutnať spolu s nami! Všetci ste srdečne vítaní.

The Legits Blast festival
2025-07-20 - 2025-07-27 | Banská Bystrica, Banská Bystrica, 97401, Slovenská republika
Hip hop festival, kde sa tanec, hudba a životný štýl menia na nezabudnuteľné zážitky.
Príď oslaviť hip hopovú kultúru s tanečníkmi a návštevníkmi z viac ako 90 krajín sveta na 16. ročník jedinečného festivalu The Legits Blast. Môžeš sa tešiť na top tanečníkov sveta a ich vzájomné battle na prestížnej súťaži Outbreak Europe, tanečné a umelecké workshopy Youth is the Future, tučné koncerty a párty so svetovými DJs, nezameniteľný vibe a omnoho viac.
Youth is the Future Camp: 20.-24.7. – tanečné, hudobné a umelecké workshopy
Outbreak Europe: 24.-27.7. – medzinárodná tanečná súťaž v olympijskej disciplíne BREAKING

Letné večery v Kúpeľoch Sliač
2025-07-24 18:00 - 20:00 | Kúpele Sliač, Sliač
V Dvorane Kúpeľov Sliač pokračujú v stredu 24. júla 2025 o 18:00 hod. Letné večery. Témou bude putovanie s Romanom Neradným.
Obľúbený formát Letné večery sa tento rok presunul z mesta do pokojného a príjemného prostredia Kúpeľov Sliač, kde získal intímnejší a pohodovejší rozmer.
Tentoraz sa v stredu 24. júla 2025 o 18:00 hod. v Dvorane Kúpeľov Sliač vydajú návštevníci na cestu, ktorá nie je len o kilometroch, ale najmä o vnútornej premene. Téma večera bude: PUTOVANIE MI UPRATALO ŽIVOTNÉ HODNOTY.
Hosť Roman Neradný sa s divákmi podelí o svoj osobný príbeh – ako ho putovanie zmenilo, kam ho zaviedlo a prečo je preňho viac než len fyzická cesta. Putovať budeme až do Santiaga de Compostela, ale aj po Barborskej ceste, najdlhšej náučno-poznávacej trase na Slovensku. Moderuje Peter Magurský.
O hudobnú kulisu sa postarajú mladí a talentovaní hudobníci Tereza Želonková a Marek Pisarčík.
A opäť nebude chýbať skvelé jedlo: grilované ryby, zeleninové špízy, burgre aj vo veggie verzii domáce pirohy, zmrzlina Palaska či osviežujúce limonády a drinky.
Príďte si oddýchnuť, inšpirovať sa a načerpať novú energiu. Vstup je voľný.

KALI & PETER PANN
2025-08-01 20:00 - 22:00 | Amfiteáter Krupina
– 1. AUGUST 2025 /PIATOK/ – 20.00
– AMFITEÁTER V. POLÓNYIHO KRUPINA

– VSTUPNÉ: 10 € (DO 18.7.2025)

– VSTUPNÉ: 15 € (OD 19.7.2025)

Predaj a informácie: www.kultura.krupina.sk

Informačné centrum /od 23.6.2025/ a Mestská knižnica

Vidíme sa na koncerte!

Letné večerné kúpanie
2025-08-02 - 2025-08-23 | Kúpele Sliač, Sliač

THE GRAND RETRO SHOW
2025-08-02 13:30 - 18:00 | Hotel The Grand Vígľaš ****, Vígľaš 602, Vígľaš, 96202, Slovenská republika
Príďte si užiť deň plný hudby a nezabudnuteľnej atmosféry!
Pozývame vás na moderovanú výstavu veteránov, ktorá spojí krásu historických vozidiel so skvelým kultúrnym programom pre celú rodinu.
Tešiť sa môžete na hudobný a sprievodný program:
13:30 – 14:00 Príchod veteránov na zámok
14:00 – 14:45 Sweet Little Chicks – štýlové vokálne trio, ktoré vás prenesie do zlatej éry hudby
15:00 – 16:00 Štefan Hruštinec – zabávač, spevák a imitátor, ktorého vystúpenie vás rozosmeje aj dojme
16:00 – 17:00 Mr. Teddy and the Sidekicks – poriadna dávka rockabilly energie
17:00 – 17:30 Vyhodnotenie súťaže o najkrajšie vozidlo
17:30 – 18:00 Tombola – skvelé ceny pre šťastlivcov
(na vnútornom nádvorí bude prebiehať prezentácia vozidiel a posádok)

HELILETOGÓNKA na počesť Mateja Belláka
2025-08-02 14:00 - 22:00 | Amfiteáter Krupina
Mesto Krupina, oddelenie kultúry Vás srdečne pozýva na už toto tradičné letné podujatie heligónkárov z Krupiny a blízkeho i širokého okolia, na náš Amfiteáter V. Polónyiho.
Tento ročník usporadúvame na počesť mladého talentovaného heligónkára Mateja Belláka.
HELILETOGÓNKA – letné stretnutie heligónkárov v Krupine ,
ktorého súčasťou je SPRIEVOD A PREZENTÁCIA KROJOV.
O 14.00 začne SPRIEVOD KROJOV zo Svätotrojičného námestia, na amfiteáter
14.30 – PREZENTÁCIA KROJOV zúčastnených obcí v programe na amfiteátri
17.00 – HELILETOGÓNKA – prehliadka heligónkárov zo Slovenska
20:30 VRCHÁRSKA TROJKA – hosť programu
Vstupné: 5 €
seniori a ZŤP : 4 €
Deti do14 rokov ZADARMO
Predaj: Informačné centrum, Mestská knižnica
online predaj: www.kultura.krupina.sk
Tešíme sa na Vás

Špan Rock Fest 2025
2025-08-02 18:00 - 22:00 | Penzión Klopačka, Špania Dolina, Slovenská republika
Srdečne Vás pozývame na ďaľší ročník obľúbeného rockového festivalu!
